《逢侠客》
元代·徐贲

由来燕赵士，意气负平生。买妓千金醉，平戎一剑行。

君王曾锡宠，宾客尽知名。今日狭邪道，相逢重结盟。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。